turjo4nis/wikipedia-bn-dump-20250701 huggingface dataset:
মার্গারেট কোয়ালি

সারাহ্ মার্গারেট কোয়ালি (জন্ম অক্টোবর ২৩, ১৯৯৪) একজন মার্কিন অভিনেত্রী ও মডেল। ২০১৩ সালে অভিনয়ে অভিষেক হওয়ার পর থেকে তিনি বেশকিছু টেলিভিশন ধারাবাহিক ও হলিউড চলচ্চিত্রে অভিনয় করেছেন। কোয়ালি একটি এমি পুরস্কার ও স্ক্রিন অ্যাক্টর্স গিল্ড পুরস্কারের জন্য মনোনয়ন পেয়েছেন।

অভিনেত্রী অ্যান্ডি ম্যাকডাওয়েলের কন্যা কোয়ালিকে শৈশবে একজন ব্যালেরিনা হিসেবে প্রশিক্ষণ দেওয়া হয়েছিল এবং সংক্ষিপ্ত সময়ের জন্য তিনি মডেলিং করেন। অভিনয়ে তার অভিষেক হয় ২০১৩ সালে নাট্যধর্মী চলচ্চিত্র পালো অলটোতে গৌণ ভূমিকায় অভিনয়ের মাধ্যমে, কিন্তু পরবর্তীতে এইচবিও ধারাবাহিক দ্য লেফট ওভার্সে (২০১৪-১৭) এক কিশোরী চরিত্রে অভিনয়ের জন্য পরিচিতি পান। এরপর কোয়ালিকে ডার্ক কমেডি চলচ্চিত্র দ্য নাইস গাইস (২০১৬) এবং নেটফ্লিক্সের সুপারন্যাচারাল থ্রিলার চলচ্চিত্র ডেথ নোটে (২০১৭) দেখা যায়।

কোয়ালি এফএক্স চ্যানেলে জীবনীমূলক নাট্যধর্মী মিনিসিরিজ ফোস/বার্ডনে (২০১৯) অভিনেত্রী ও নৃত্যশিল্পী অ্যান রেইনকিং চরিত্রে অভিনয়ের জন্য প্রশংসিত হন ও ৭১তম প্রাইমটাইম এমি পুরস্কারে মনোনয়ন পান। তার সবচেয়ে বড় বাণিজ্যিক সাফল্য আসে কোয়েন্টিন টারান্টিনোর হাস্যরসাত্মক নাট্যধর্মী ওয়ান্স আপন আ টাইম ইন হলিউড চলচ্চিত্রের মাধ্যমে। এছাড়াও কোয়ালিকে ভিডিও গেম ডেথ স্ট্রান্ডিংয়ে মামা/লকনি চরিত্রে দেখা যায়।

পেশাজীবন

মডেলিং
২০১১ সালে ১৬ বছর বয়সে আলবার্তা ফেরিত্তির হয়ে নিউ ইয়র্ক ফ্যাশন উইকে র্যাম্পে হাঁটার মাধ্যমে কোয়ালি মডেলিংয়ে অভিষেক করেন। তিনি ভ্যালেন্টিনো ও শ্যানেলের হয়ে প্যারিস ফ্যাশন উইক স্প্রিং/সামার ২০১২-তে মডেল হিসেবে কাজ করেছিলেন। তিনি আবার শ্যানেলের হয়ে তাদের ফল/উইন্টার ২০১২ অনুষ্ঠানে র্যাম্পে হেঁটেছিলেন। কোয়ালি বোগ, ডব্লিউ, টিন বোগ, ইন্টারভিউ, ভ্যানিটি ফেয়ার এবং নাইলনের মত বিভিন্ন প্রকাশনা সংস্থার ফটোশুটে অংশ নিয়েছেন। কোয়ালিকে রাল্ফ লরেনের ফল/উইন্টার ২০১৬ প্রিন্ট ক্যাম্পেইনে দেখা গিয়েছে। এতে চিত্রগ্রাহক ছিলেন স্টিভেন মেইসেল।

২০১৫ সাল অনুযায়ী তিনি আইএমজি মডেলস ও উনো মডেলস বার্সেলোনার সাথে চুক্তিবদ্ধ রয়েছেন।

ব্যক্তিগত জীবন
২০১৯ সালের নভেম্বর অনুযায়ী কোয়ালি নিউইয়র্কে বাস করছেন। এর আগে তিনি তার বোন রেইনির সাথে লস অ্যাঞ্জেলেসে থাকতেন। তাদের দুইজনের বুকস নামের একটি কুকুর আছে। কোয়ালি তার বোনকে "আমার আদর্শ, পুরো পৃথিবীতে আমার সবচেয়ে ভালো বন্ধু" বলে বর্ণনা করেন।

চলচ্চিত্র তালিকা

চলচ্চিত্র

টেলিভিশন

ভিডিও গেমস

পুরস্কার ও মনোনয়ন

তথ্যসূত্র

১৯৯৪-এ জন্ম
২১শ শতাব্দীর মার্কিন অভিনেত্রী
উত্তর ক্যালিফোর্নিয়ার অভিনেত্রী
মন্টানার অভিনেত্রী
টেলিভিশন অভিনেত্রী
ইংরেজ বংশোদ্ভূত মার্কিন ব্যক্তি
ফরাসি বংশোদ্ভূত মার্কিন ব্যক্তি
মার্কিন মহিলা নৃত্যশিল্পী
নর্থ ক্যারোলাইনার অভিনেত্রী
মার্কিন চলচ্চিত্র অভিনেত্রী
মার্কিন নৃত্যশিল্পী
মার্কিন টেলিভিশন অভিনেত্রী
জীবিত ব্যক্তি
নিউ ইয়র্ক বিশ্ববিদ্যালয়ের প্রাক্তন শিক্ষার্থী
আইরিশ বংশোদ্ভূত মার্কিন ব্যক্তি
স্কটিশ বংশোদ্ভূত মার্কিন ব্যক্তি
ওয়েলশ বংশোদ্ভূত মার্কিন ব্যক্তি
রহিমপুর ইউনিয়ন

রহিমপুর ইউনিয়ন বাংলাদেশের সিলেট বিভাগের মৌলভীবাজার জেলার কমলগঞ্জ উপজেলার একটি ইউনিয়ন।

অবস্থান ও সীমানা 
কমলগঞ্জ উপজেলা থেকে রহিমপুর ইউনিয়নের দূরত্ব ১১কিমি।

ইতিহাস 
১৯৫৮ সালে আইয়ুব খান এর মৌলিক গণতন্ত্র নীতির আলোকে পাকিস্তান জাতীয় ও প্রাদেশিক পরিষদের প্রাক্তন সদস্য, দানশীল ব্যক্তিত্ব মো. কেরামত আলীর পরামর্শক্রমে ও পাকিস্তান জাতীয় পরিষদের প্রাক্তন সদস্য মোহাম্মদ মুহিবুর রহমান এর পরিকল্পনামতে রহিমপুর ইউনিয়ন এর সীমানা নির্ধারিত হয়।

প্রশাসনিক এলাকা

গ্রাম সমূহ 
কালেংগা, দেওরাছড়া চা বাগান, বড়চেগ, দক্ষিণ গ্রাম, মিরতিংগা চা বাগান, চৈত্রঘাট, প্রতাপী, ছয়কুট, জগনশালা, জগন্নাথপুর, শ্রীনাথপুর, কাঠালতলী, লক্ষীপুর, বিষ্ণুপুর, ধর্মপুর, রামচন্দ্রপুর, রহিমপুর, সিদ্ধেশ্বরপুর, কালাছড়া, দেবীপুর, যশমতপুর।

আয়তন ও জনসংখ্যা 
আয়তন-৪৬.৭০বর্গ কি:মি:। জনসংখ্যা: ৩৫,৩৯৯ জন।

শিক্ষা 
শিক্ষার হার : ৬১%। (২০০১ সালের আদমশুমারী অনুসারে)

শিক্ষা প্রতিষ্ঠান

 সরকারী প্রাথমিক বিদ্যালয়ের সংখ্যা- ৮টি
 বে-সরকারী প্রাথমিক বিদ্যালয়ের সংখ্যা- ৮টি
 উচ্চ বিদ্যালয়- ১টি 
 নিম্ন মাধ্যমিক-২টি
 মাদ্রাসা-৭টি

দর্শনীয় স্থান 

 শ্রীশ্রী ঠাকুরবাণীর থলা, চৈত্রঘাট
 দেওরাছড়া বধ্যভূমি
 ছয়ছিড়ী দিঘী
 চা বাগান

উল্লেখযোগ্য ব্যক্তিত্ব 
 আব্দুস শহীদ -রাজনীতিবিদ ও মৌলভীবাজার-৪ আসনের সংসদ সদস্য।

জনপ্রতিনিধি 
বর্তমান চেয়ারম্যান- মোঃ ইফতেখার আহমেদ বদরুল

তথ্যসূত্র 

কমলগঞ্জ উপজেলার ইউনিয়ন
কমলগঞ্জ ইউনিয়ন

কমলগঞ্জ ইউনিয়ন বাংলাদেশের সিলেট বিভাগের মৌলভীবাজার জেলার কমলগঞ্জ উপজেলার একটি ইউনিয়ন।

অবস্থান ও সীমানা 
কমলগঞ্জ ইউনিয়নের উত্তরে রহিমপুর ইউনিয়ন, দক্ষিণে মাধবপুর ইউনিয়ন, পূর্বে শমশেরনগর ইউনিয়ন, পশ্চিমে শ্রীমঙ্গল উপজেলা অবস্থিত।

ইতিহাস 
১৯৫৮ সালে আইয়ুব খান এর মৌলিক গণতন্ত্র নীতির আলোকে পাকিস্তান জাতীয় পরিষদের প্রাক্তন সদস্য, কমলগঞ্জ সদর ইউনিয়ন এর প্রথম চেয়ারম্যান, দানশীল ব্যক্তিত্ব মোহাম্মদ মুহিবুর রহমান এর পরিকল্পনামতে কমলগঞ্জ সদর ইউনিয়ন এর সীমানা নির্ধারিত হয়। ২০০২ সালে কমলগঞ্জ সদর ইউনিয়ন কাউন্সিল কমপ্লেক্স প্রতিষ্ঠার জন্য ০.৬২ একর জমি দান করেন দানশীল ব্যক্তিত্ব মোহাম্মদ মুহিবুর রহমান এমএনএ।

প্রশাসনিক এলাকা 
গ্রাম সমূহ:-

আয়তন ও জনসংখ্যা 
আয়তন– ১৪ বর্গ মাইল। লোকসংখ্যা– ২৫০০০ জন।

শিক্ষা 
শিক্ষার হার : ৫৩%। (২০০১ এর শিক্ষা জরীপ অনুযায়ী)

শিক্ষা প্রতিষ্ঠান

 সরকারি প্রাথমিক বিদ্যালয়- ০৬টি
 বেসরকারি রেজিঃ প্রাঃ বিদ্যালয়- ০৭টি
 উচ্চ বিদ্যালয় ১টি
 মাদ্রাসা ৩টি

দর্শনীয় স্থান 

 লাউয়াছড়া জাতীয় উদ্যান

জনপ্রতিনিধি 
বর্তমান চেয়ারম্যান- পদশুন্য

তথ্যসূত্র 

কমলগঞ্জ উপজেলার ইউনিয়ন
শমশেরনগর ইউনিয়ন

শমশেরনগর ইউনিয়ন বাংলাদেশের সিলেট বিভাগের মৌলভীবাজার জেলার কমলগঞ্জ উপজেলার একটি ইউনিয়ন।

অবস্থান ও সীমানা 
কমলগঞ্জ উপজেলা থেকে শমশেরনগর ইউনিয়ন পরিষদের দূরত্ব ৭ কিলোমিটার।

ইতিহাস 
১৯৫৮ সালে আইয়ুব খান এর মৌলিক গণতন্ত্র নীতির আলোকে পাকিস্তান জাতীয় ও প্রাদেশিক পরিষদের প্রাক্তন সদস্য, দানশীল ব্যক্তিত্ব মো. কেরামত আলীর পরামর্শক্রমে ও পাকিস্তান জাতীয় পরিষদের প্রাক্তন সদস্য মোহাম্মদ মুহিবুর রহমান এর পরিকল্পনামতে শমশেরনগর ইউনিয়ন এর সীমানা নির্ধারিত হয়।

প্রশাসনিক এলাকা

গ্রাম সমূহ: 
কৃষ্ণপুর, কেছুলুটি, কানিহাটি চা বাগান, গোবিন্দপুর, ঘোষপুর, শমশেরনগর, ডবলছড়া চা বাগান, দূগার্পুর, দৌলতপুর, দেওছড়া চা বাগান, নরসিংহপুর, নিত্যানন্দপুর, বৈদ্যনাথপুর, বড়চেগ, ভরতপুর, ভাদাইর দেউল, ভাগীছড়া চা বাগান, মরাজানের পার, রঘুনাথপুর, রাধানগর, শংকরপুর, শমশেরনগর চা বাগান, শিংরাউলী, সুনছড়া চা বাগান, সোনাপুর, সারঙ্গপুর, সতিঝির গ্রাম, হাজীনগর, হরিপুর।

আয়তন ও জনসংখ্যা 
শমশেরনগর ইউনিয়নের আয়তন ৩২.২৮ বর্গ কিলোমিটার এবং ২০১১-এর আদমশুমারী অনুযায়ী মোট জনসংখ্যা ৩৩,২৩১ জন।

শিক্ষা 
শিক্ষার হার: ৫০.৬%।

শিক্ষাপ্রতিষ্ঠান 
 সরকারি প্রাথমিক বিদ্যালয়- ৮টি
 বে-সরকারি প্রাথমিক বিদ্যালয়- ৫টি
 উচ্চ বিদ্যালয়- ৩টি
 কলেজ- ২টি
 মাদ্রাসা- ৪টি
 কস্পিউটার প্রশিক্ষণ কেন্দ্র- ২টি

উল্লেখযোগ্য শিক্ষাপ্রতিষ্ঠান 
 বিএএফ শাহীন কলেজ শমশেরনগর

দর্শনীয় স্থান 
 বিছনার বান্দ 
 শমশেরনগর চা বাগান
 শমশেরনগর বধ্যভূমি
 শমশেরনগর বিমানবন্দর
 শমশেরনগর গলফ মাঠ

জনপ্রতিনিধি 
বর্তমান চেয়ারম্যান- জুয়েল আহমদ।

তথ্যসূত্র 

কমলগঞ্জ উপজেলার ইউনিয়ন
মুন্সিবাজার ইউনিয়ন, কমলগঞ্জ

মুন্সিবাজার ইউনিয়ন বাংলাদেশের সিলেট বিভাগের মৌলভীবাজার জেলার কমলগঞ্জ উপজেলার একটি ইউনিয়ন।

অবস্থান ও সীমানা

ইতিহাস 
১৯৫৮ সালে আইয়ুব খান এর মৌলিক গণতন্ত্র নীতির আলোকে পাকিস্তান জাতীয় ও প্রাদেশিক পরিষদের প্রাক্তন সদস্য, দানশীল ব্যক্তিত্ব মো. কেরামত আলীর পরামর্শক্রমে ও পাকিস্তান জাতীয় পরিষদের প্রাক্তন সদস্য মোহাম্মদ মুহিবুর রহমান এর পরিকল্পনামতে মুন্সিবাজার ইউনিয়ন এর সীমানা নির্ধারিত হয়। কমলগঞ্জ উপজেলার উত্তরাংশে অবস্থিত ইউনিয়ন মুন্সিবাজার।

প্রশাসনিক এলাকা 
গ্রামের সংখ্যা: ২৩টি।

গ্রাম সমূহ 
হরিশ্বরন, পরানধর, ধীতেশ্বর, মির্জানগর, পালগাও, বিক্রমকলস, ভুমিগ্রাম, সরিষ কন্দি, রুপষপুর, বনবিষ্ণুপুর, রায়নগর, নারায়নক্ষেত্র, রামপুর, রামচন্দ্রপুর, বাদে সোনাপুর, জালাল পুর, বাসুদেব পুর, করিম পুর, মইদাইল, সুরানন্দপুর, ধাতাইল গাও, উবাহাটা, খুসালপুর।

আয়তন ও জনসংখ্যা 
আয়তন: ১২.বর্গ কি:মি:। জনসংখ্যা: ১৯,৫২৬ জন।

শিক্ষা 
শিক্ষার হার : ৭৫%। (২০০১ সালের আদমশুমারী অনুসারে)

শিক্ষা প্রতিষ্ঠান

 সরকারি প্রাথমিক বিদ্যালয়ের সংখ্যা- ৬টি
 বেসরকারী প্রাথমিক বিদ্যালয়ের সংখ্যা- ৬টি
 উচ্চ বিদ্যালয়- ২টি নিম্ন মাধ্যমিক-১টি
 জুনিয়র স্কুল ৩টি
 মাদ্রাসা-৪টি

দর্শনীয় স্থান 
 শ্রীশ্রী ঠাকুরবাণীর শ্রীধাম (হরিস্মরণ)

জনপ্রতিনিধি 
বর্তমান চেয়ারম্যান- নাহিদ আহমেদ তরফদার।

তথ্যসূত্র 

কমলগঞ্জ উপজেলার ইউনিয়ন
১৯৫৯-এ পূর্ব পাকিস্তানে প্রতিষ্ঠিত
নকশীকাঁথা কমিউটার

নকশীকাঁথা এক্সপ্রেস (ট্রেন নাম্বার-২৫/২৬) বাংলাদেশ রেলওয়ের অধীনে চলা একটি মেইল ট্রেন। ট্রেনটি খুলনা থেকে ঢাকা যেতে যশোর, ঝিনাইদহ, চুয়াডাঙ্গা, কুষ্টিয়া, রাজবাড়ী, ফরিদপুর, মাদারীপুর, শরীয়তপুর, মুন্সীগঞ্জ ও  ঢাকা জেলাকে সংযুক্ত করেছে।

যাত্রাপথ 

নকশীকাঁথা এক্সপ্রেস (খুলনা-ঢাকা) ও (ঢাকা-খুলনা) রেলপথে পদ্মা সেতু দিয়ে চলাচল করে এবং যাত্রাপথে থাকা প্রায় সকল স্টেশনে যাত্রাবিরতি দেয়।

স্টেশন তালিকা 

নকশীকাঁথা এক্সপ্রেস যেসকল রেলওয়ে স্টেশন দিয়ে চলাচল করে নিম্নে কিছু স্টেশনের নাম উল্লেখ করা হলো:

 ঢাকা রেলওয়ে স্টেশন
 গেন্ডারিয়া রেলওয়ে স্টেশন
 নিমতলা রেলওয়ে স্টেশন
 শ্রীনগর রেলওয়ে স্টেশন 
 মাওয়া রেলওয়ে স্টেশন
 পদ্মা রেলওয়ে স্টেশন
 শিবচর রেলওয়ে স্টেশন
 ভাঙ্গা জংশন রেলওয়ে স্টেশন
 ভাঙ্গা রেলওয়ে স্টেশন
 পুখুরিয়া রেলওয়ে স্টেশন
 তালমা রেলওয়ে স্টেশন
 বাখুন্ডা রেলওয়ে স্টেশন
 ফরিদপুর রেলওয়ে স্টেশন 
 আমিরাবাদ রেলওয়ে স্টেশন
 খানখানাপুর রেলওয়ে স্টেশন
 পাচুরিয়া জংশন রেলওয়ে স্টেশন
 রাজবাড়ী রেলওয়ে স্টেশন
 বেলগাছি রেলওয়ে স্টেশন
 কালুখালী রেলওয়ে স্টেশন
 পাংশা রেলওয়ে স্টেশন
 মাছপাড়া রেলওয়ে স্টেশন
 খোকসা রেলওয়ে স্টেশন
 কুমারখালী রেলওয়ে স্টেশন
 কুষ্টিয়া রেলওয়ে স্টেশন
 কুষ্টিয়া কোর্ট রেলওয়ে স্টেশন                                    
 জগতি রেলওয়ে স্টেশন (হল্ট)                                  
 পোড়াদহ রেলওয়ে স্টেশন
 হালশা রেলওয়ে স্টেশন
 আলমডাঙ্গা রেলওয়ে স্টেশন
 মুন্সীগঞ্জ রেলওয়ে স্টেশন
 চুয়াডাঙ্গা রেলওয়ে স্টেশন
 জয়রামপুর রেলওয়ে স্টেশন
 দর্শনা হল্ট রেলওয়ে স্টেশন
 উথলী রেলওয়ে স্টেশন
 আনসারবাড়িয়া রেলওয়ে স্টেশন
 সাফদারপুর রেলওয়ে স্টেশন
 কোট চাঁদপুর রেলওয়ে স্টেশন
 মোবারকগঞ্জ রেলওয়ে স্টেশন
 যশোর জংশন রেলওয়ে স্টেশন
 নওয়াপাড়া রেলওয়ে স্টেশন
 দৌলতপুর রেলওয়ে স্টেশন
 খুলনা রেলওয়ে স্টেশন

সময়সূচী 

 নকশীকাঁথা এক্সপ্রেস খুলনা থেকে ঢাকা  (কমলাপুর) এর উদ্দেশ্যে ছাড়ে রাত ১১ টায় এবং ঢাকা (কমলাপুর) পৌঁছায় সকাল ০৯ টা ১০ মিনিটে।
 ঢাকা (কমলাপুর) থেকে খুলনার উদ্দেশ্যে ছাড়ে সকাল ১১ টা ২০ মিনিটে, খুলনা পৌঁছায় রাত ০৯ টা ০৫ মিনিটে।

সম্পর্কিত নিবন্ধ 

বাংলাদেশের মেইল ও কমিউটার ট্রেনের তালিকা

তথ্যসূত্র 

বাংলাদেশের এক্সপ্রেস, মেইল, কমিউটার, লোকাল ও শাটল ট্রেন
বাংলাদেশের নামযুক্ত যাত্রীবাহী ট্রেন
পতনঊষার ইউনিয়ন

পতনঊষার ইউনিয়ন বাংলাদেশের সিলেট বিভাগের মৌলভীবাজার জেলার কমলগঞ্জ উপজেলার একটি ইউনিয়ন।

অবস্থান ও সীমানা 
উত্তর পশ্চিমে রাজনগর উপজেলার কামারচাক ইউনিয়ন এবং উত্তর পূর্বে কুলাউড়া উপজেলার হাজীপুর ইউনিয়নের সীমান্ত এলাকায় অবস্থিত। কমলগঞ্জ উপজেলা পরিষদ থেকে পতনঊষার ইউনিয়নের দূরত্ব ১২ কিলোমিটার।

ইতিহাস
১৯৫৮ সালে আইয়ুব খান এর মৌলিক গণতন্ত্র নীতির আলোকে পাকিস্তান জাতীয় ও প্রাদেশিক পরিষদের প্রাক্তন সদস্য, দানশীল ব্যক্তিত্ব মো. কেরামত আলীর পরামর্শক্রমে ও পাকিস্তান জাতীয় পরিষদের প্রাক্তন সদস্য মোহাম্মদ মুহিবুর রহমান এর পরিকল্পনামতে পতনঊষার ইউনিয়ন এর সীমানা নির্ধারিত হয়।

প্রশাসনিক এলাকা

গ্রাম সমূহ:

আয়তন ও জনসংখ্যা 
আয়তন: ২৩.৫২ বর্গ মাইল। জনসংখ্যা: ৩৬৪৯৪ জন।

শিক্ষা 
শিক্ষার হার : ৭৫%।

শিক্ষা প্রতিষ্ঠান

দর্শনীয় স্থান 

 শ্রীশ্রী ঠাকুরবাণীর থলা (গোঁসাই বাড়ি, কুড়ালী লক্ষীপুর)
 কেওলার হাওর
 উসমানগড়

উল্লেখযোগ্য ব্যক্তিত্ব 

 চৌধুরী গোলাম আকবর - বাংলা একাডেমীর বাংলাদেশের লোক সাহিত্য সংগ্রাহক
 ইসহাক কাজল - বাংলা একাডেমী পুরস্কারপ্রাপ্ত লেখক, সাংবাদিক, চা শ্রমিক নেতা

জনপ্রতিনিধি 
বর্তমান চেয়ারম্যান- অলি আহমদ খান

তথ্যসূত্র 

কমলগঞ্জ উপজেলার ইউনিয়ন
আঞ্চল মালহোত্রা

আঞ্চল মালহোত্রা একজন ভারতীয় লেখিকা এবং ইতিহাসবেত্তা যিনি ১৯৪৭ সনে ভারত বিভাজনের মৌখিক ইতিহাস এবং বৈষয়িক সংস্কৃতি নিয়ে তার কাজের জন্য সবচেয়ে বেশি পরিচিত।

জীবনী 
মালহোত্রা ১৯৯০ সালে নয়াদিল্লিতে জন্মগ্রহণ করেন। তিনি টরন্টোর অন্টারিও কলেজ অফ আর্ট অ্যান্ড ডিজাইন থেকে ট্র্যাডিশনাল প্রিন্ট মেকিং এবং আর্ট হিস্ট্রিতে চারুকলায় স্নাতক, যেখানে তিনি গ্রাজুয়েট অধ্যয়নের জন্য বিশ্ববিদ্যালয় পদক ও স্যার এডমন্ড ওয়াকার পুরস্কার অর্জন করেছিলেন। তিনি মন্ট্রিঅলের কনকর্ডিয়া বিশ্ববিদ্যালয় থেকে স্টুডিও আর্টে চারুকলায় স্নাতকোত্তর।

আঞ্চাল মালহোত্রা, ১৯৫৩ সালে নয়াদিল্লিতে তার পিতামহ বলরাজ বাহরি দ্বারা প্রতিষ্ঠিত বাহ্রিসন বুকসেলারের পরিবারের কন্যা। তিনি ভারতীয় উপমহাদেশের বিভিন্ন উপাদান সংস্কৃতির একটি ডিজিটাল ভাণ্ডার, মিউজিয়াম অব মেটিরিয়াল মেমরী-র সহ-প্রতিষ্ঠাতা যে সংস্থাটি বিভিন্ন উত্তরাধিকারী, সংগ্রহযোগ্য বস্তুসমূহ এবং প্রাচীনত্বের বস্তুগুলির মাধ্যমে পারিবারিক ইতিহাস এবং সামাজিক বংশবৃদ্ধির সন্ধান করে থাকে। অতীতে, তিনি দেশভাগ সংগ্রহালয়, অমৃতসরের উপদেষ্টা বোর্ডের একজন সদস্য ছিলেন এবং সহকারী কিউরেটর হিসাবে চিত্রশালায় ভারতীয় বিজ্ঞাপন ও গ্রাফিক আর্ট জাদুঘর, কুমাউনে কাজ করেছেন।

রচনা 
আঞ্চল মালহোত্রার প্রথম বই, রেম্নেন্টস্ অব আ সেপারেশন: আ হিস্ট্রি অব পার্টিশন থ্রু মেটেরিয়াল মেমোরি ২০১৪ সালে ভারতের স্বাধীনতার ৭০ বর্ষপূর্তি উপলক্ষে হার্পারকোলিন্স ইন্ডিয়া প্রকাশ করে। প্রকল্পটি (অবশেষে যে নামে বইটিও প্রকাশিত হয়) আঞ্চল মালহোত্রা প্রাথমিকভাবে মন্ট্রিঅলের কনকর্ডিয়া বিশ্ববিদ্যালয়ে তার এমএফএ গবেষণার অংশ হিসাবে শুরু করেন এবং এতে অন্তর্ভুক্ত রয়েছে ভারত, পাকিস্তান এবং ইংল্যান্ডে করা বিবিধ ক্ষেত্র গবেষণা। বইটি হলো ১৯৪৭ সালে শরণার্থীদের দ্বারা সীমান্ত পেরিয়ে অভিবাসনের সময় তাদের সহিত বহন করা বিভিন্ন ব্যক্তিগত তথা অন্তরঙ্গ বিষয়গুলির মাধ্যমে ভারত বিভাজনকে পুনরায় কল্পনা করার একটি প্রচেষ্টা। ইতিহাস এবং নৃবিজ্ঞানের মিলন হিসাবে বইয়ের রচনাশৈলীটি মনে করা যেতে পারে। রেম্নেন্টস্ অব আ সেপারেশন: আ হিস্ট্রি অব পার্টিশন থ্রু মেটেরিয়াল মেমোরি ভারত বিভাজনের বৈষয়িক সংস্কৃতির বিশদে বিবরণ দেয় এবং এটি হিন্দুস্তান টাইমসের একটি 'ইন্ডিয়া @ 70' বই হিসাবে নির্বাচিত হয়।

মালহোত্রার দ্বিতীয় বই রেম্নেন্টস্ অব আ সেপারেশন: ২১ অব্জেক্টস্ ফ্রম আ কন্টিনেন্ট ডিভাইডেড্ হুর্স্ট পাবলিশার্স ২০১৯ সালে প্রকাশ পায়। এটি ব্রিটিশ অ্যাকাডেমি দ্বারা তাদের বৈশ্বিক সাংস্কৃতিক বোঝার জন্য নায়ফ আল-রোদন পুরস্কারের জন্য নির্বাচিত হয়েছিল।

তথ্যসূত্র

আরো পড়ুন 
 

১৯৯০-এ জন্ম
ভারতীয় ইতিহাসবিদ
জীবিত ব্যক্তি
নয়াদিল্লির ব্যক্তি
২১শ শতাব্দীর ভারতীয় ইতিহাসবিদ
ভারতীয় নারী ইতিহাসবিদ
ইসহাক কাজল

ইসহাক কাজল সাংবাদিক, লেখক, রাজনীতিবিদ ও মুক্তিযোদ্ধা। ২০১৩ সালে প্রবাসে বাংলা ভাষা ও সাহিত্যে বিশেষ অবদানের স্বীকৃতি হিসেবে তিনি বাংলা একাডেমি প্রবাসী লেখক পুরস্কারে ভূষিত হন। মোট ২১টি গ্রন্থ রচনা করেন তিনি।

জন্ম ও প্রাথমিক জীবন 
ইসহাক কাজল ২৮ ফেব্রুয়ারি ১৯৪৮ সালে সিলেটের মৌলভীবাজার জেলার কমলগঞ্জ উপজেলার পতনঊষার ইউনিয়নের ব্রাহ্মণউষা গ্রামে জন্মগ্রহণ করেন। তার পিতা মৃত আমজাদ উল্লাহ ও মাতা সায়রা বেগম। তিনি পতনঊষার বালক প্রাথমিক বিদ্যালয় থেকে প্রাথমিক, নয়াবাজার কৃষ্ণচন্দ্র উচ্চবিদ্যালয় থেকে মাধ্যমিক ও মদনমোহন কলেজ থেকে উচ্চমাধ্যমিক ও স্নাতক ডিগ্রি লাভ করেন।

রাজনৈতিক ও কর্মজীবন 
ইসহাক কাজলের ১৯৭১ সালে মুক্তিযুদ্ধ, ১৯৬২ সালের শিক্ষা আন্দোলন, ১৯৬৬ সালের ছয়দফা আন্দোলন, ১৯৬৯ সালের গণআন্দোলনসহ বাংলাদেশের প্রতিটি আন্দোলনে ছিল সক্রিয় অংশগ্রহণ। তিনি রাজনৈতিক জীবনে স্বাধীনতা উত্তর সিলেট জেলা আওয়ামী লীগের শ্রমসম্পাদক, সিলেট জেলা শ্রমিক লীগের সাধারণ সম্পাদক, সিলেট জেলা শ্রমিক কর্মচারী ঐক্য পরিষদের সভাপতি, সিলেট জেলা সংবাদপত্র হকার্স ইউনিয়ন ও সমবায় সমিতির সভাপতি, সিলেট জেলা রিকশা শ্রমিক ইউনিয়নের সাধারণ সম্পাদক, বাংলাদেশ শ্রমিক ফেডারেশনের কেন্দ্রীয় কমিটির সদস্য, ওয়ার্কার্স পার্টি সিলেট জেলা শাখার প্রতিষ্ঠাতা সম্পাদক ও কেন্দ্রীয় কমিটির সদস্য ছিলেন। তিনি শাহজালাল বিজ্ঞান ও প্রযুক্তি বিশ্ববিদ্যালয় প্রতিষ্ঠা আন্দোলন, সিলেট বিভাগ আন্দোলনসহ নানা আন্দোলনে সম্পৃক্ত ছিলেন। 

১৯৭৮ সাল থেকে পেশাদার সাংবাদিকতা শুরু করেন। সিলেটের সিলেটকণ্ঠ, যুগভেরী, জালালাবাদ, নতুন কথা, সিলেট সমাচার, সাপ্তাহিক খবর, রানার, জালালাবাদীসহ বিভিন্ন পত্রিকায় কাজ করেছেন।

২০০০ সালে সপরিবারে স্থায়ীভাবে বসবাসের জন্য লন্ডনে চলে যান। বিলাতের বাংলা সংবাদপত্র সাপ্তাহিক জনমতের সিনিয়র স্টাফ রিপোর্টার ও পরে পলিটিক্যাল এডিটর হিসেবে দায়িত্ব পালন করেন। তিনি বিলাতে প্রকাশিত ত্রৈমাসিক সাহিত্য পত্রিকা তৃতীয় ধারার প্রধান সম্পাদক ছিলেন।

২০১৩ সালে প্রবাসে বাংলা ভাষা ও সাহিত্যে বিশেষ অবদানের স্বীকৃতি হিসেবে তিনি বাংলা একাডেমি প্রবাসী লেখক পুরস্কারে ভূষিত হন।

গ্রন্থ 
ইসহাক কাজল বিভিন্ন বিষয়ে প্রায় ২১টি গ্রন্থ রচনা করেন। তার উল্লেখযোগ্য গ্রন্থের মধ্যে রয়েছে:
 বাঙালি ও বাংলাদেশ
 একাত্তরের যোদ্ধারা
 মুক্তিযুদ্ধ রাজনীতি ও অন্যান্য
 জনক তুমি বাংলাদেশ
 বঙ্গবন্ধু ও মুক্তিযুদ্ধ
 বঙ্গবীর জেনারেল ওসমানী
 সিলেটের শিল্পী সাধক সংগ্রামী
 বরাক উপত্যকার বাংলা ভাষা-আন্দোলনের ইতিহাস
 গল্পে গল্পে বঙ্গবন্ধু
 স্মৃতিতে মাহমুদ হক
 মুক্তিযোদ্ধারা সংগ্রামে সংকটে
 দিলওয়ার: পৃথিবী স্বদেশ যার
 কিশোরদের বঙ্গবন্ধু
 ক্ষমতায়ন ও বাংলাদেশ
 দ্য ওয়ার্কার্স মুভমেন্ট ইন দ্য সুরমা ভ্যালি
 মুক্তিযোদ্ধাদের জীবন সংগ্রাম
 সুরমা উপত্যকার চা শ্রমিক আন্দোলনের অতীত ও বর্তমান
 বাংলাদেশের অমর মুক্তিযোদ্ধারা
 বঙ্গবন্ধু শেখ মুজিবুর রহমান ইত্যাদি।

মৃত্যু 
ইসহাক কাজল ১১ ফেব্রুয়ারি ২০২০ সালে গ্রেটার লন্ডনের রমফোর্ড কুইন্স হাসপাতালে ক্যানসারের চিকিৎসাধীন মৃত্যুবরণ করেন।

তথ্যসূত্র 

১৯৪৮-এ জন্ম
২০২০-এ মৃত্যু
মৌলভীবাজার জেলার ব্যক্তি
বাংলাদেশী সাংবাদিক
বাংলাদেশী পুরুষ লেখক
বাংলাদেশের মুক্তিযোদ্ধা
সিলেটের রাজনীতিবিদ
মদনমোহন কলেজের প্রাক্তন শিক্ষার্থী
ফ্লোরাইড

ফ্লোরাইড () একটি অজৈব একপরমাণুক অ্যানায়ন যার রাসায়নিক সূত্র  (আরো লেখা হয় ), যার লবণ সাধারণত সাদা বা বর্ণহীন। ফ্লোরাইড লবণে সাধারণত রয়েছে স্বাতন্ত্র্যসূচক তিক্ত স্বাদ এবং গন্ধহীন। এটির লবণ ও খনিজ হল গুরুত্বপূর্ণ রাসায়নিক বিকারক এবং শিল্প রাসায়নিক, প্রধানত ফ্লোরোকার্বনের জন্য হাইড্রোজেন ফ্লোরাইডের উৎপাদনে ব্যবহৃত হয়। ফ্লোরাইড একটি দুর্বল ক্ষার হিসেবে শ্রেণিবদ্ধ যেহেতু এটি শুধুমাত্র আংশিকভাবে দ্রবণে যুক্ত হয়, কিন্তু গাঢ় ফ্লোরাইড ক্ষয়কারক এবং ত্বকে আঘাত করতে পারে।

ফ্লোরাইড হল সাধারণ ফ্লোরিন অ্যানায়ন। আধান ও আকারের ক্ষেত্রে, ফ্লোরাইড আয়ন হাইড্রোক্সাইড আয়নের সাদৃশ্যপূর্ণ হয়। ফ্লোরাইড আয়ন ভূমির কিছু খনিজের উপর দৃষ্ট হয়, বিশেষত ফ্লোরাইট, কিন্তু বর্তমানে প্রকৃতির পানির অঙ্গে কেবলমাত্র সামান্য পরিমাণে উপস্থিত থাকে।

নামকরণ

সংগঠন

রাসায়নিক বৈশিষ্ট্য

তথ্যসূত্র

বহিঃসংযোগ

ফ্লোরাইড
নেফ্রোটক্সিন
অ্যানায়ন
ফারাক্কা সেতু

ফারাক্কা সেতু হ'ল ফারাক্কা বাঁধ থেকে ৫০০ মিটার ভাটিতে অবস্থিত একটি চার লেনযুক্ত নির্মাণাধীন সড়ক সেতু। এই সেতুটি ফারাক্কা বাঁধের যানজট হ্রাস করতে নির্মিত হচ্ছে। এর মাধ্যমে উত্তরবঙ্গ ও দক্ষিণবঙ্গের মধ্যে যোগাযোগ রক্ষিত হবে। মূল সেতু এবং সংযোগ সেতু'সহ সেতুটির মোট দৈর্ঘ্য ৫.৪৬৮ কিলোমিটার। সেতুটির নির্মাণ শেষ হলে এটি হবে জলভাগের উপরে নির্মিত পশ্চিমবঙ্গের দীর্ঘতম সেতু এবং ভারতের দীর্ঘতম সেতুগুলির মধ্যে একটি। সেতুর মোট নির্মাণ ব্যয় ধরা হয়েছে ₹৫২১ কোটি টাকা। ২০১৯ খ্রিষ্টাব্দে সেতুটির নির্মাণ কাজ শুরু। আরকেইসি প্রজেক্টস সংস্থাটি চিনা সংস্থা  'কুইংডাও কনস্ট্রাকশন ইঞ্জিনিয়ারিং'-এর সঙ্গে মিলিত ভাবে সেতুটির নির্মাণ কাজ চালাচ্ছে। নির্মাণকারী সংস্থাকে সেতু নির্মাণের জন্য তিন বছরের সময় সীমা দেওয়া হয়েছে।

ইতিহাস 
পশ্চিমবঙ্গের উত্তর অংশের সঙ্গে দক্ষিণ অংশের একমাত্র সংযোগ পথ হল ফারাক্কা বাঁধ। এই সেতুটি ১৯৭৫ সালে চালু হয়। বর্তমানে এই সেতুটি ২ লেন বিশিষ্ট, কিন্তু সেতু দ্বারা বহন করা ১২ নং জাতীয় সড়ক ৪ লেন বিশিষ্ট। এর জন্য সেতুতে যানজট দেখা যায় সব সময়। ২০১২ সালের ‘সেন্ট্রাল রোড রিসার্চ ইনস্টিটিউট’-এর একটি সমীক্ষায় জানা গিয়েছিল, “সেই সময় সারাদিনে গড়ে প্রায় ১২ হাজার লরি যাতায়াত করত ফরাক্কা ব্রিজ দিয়ে। আগে সেই  সংখ্যাটা ছিল দিনে মাত্র তিন হাজার। এছাড়াও অন্যান্য গাড়ি যাতায়াত করে। ফলে অতিরিক্ত যানবাহনের চাপে সেতুটি দুর্বল হয়ে পরেছে।” ফরাক্কা ব্যারাজের সুপারিনটেন্ডিং ইঞ্জিনীয়ার রাজেশ কুমার সিংহ জানান, দক্ষিণবঙ্গের সঙ্গে উত্তরবঙ্গের যোগাযোগের একমাত্র সেতু হওয়ায় যানবাহনের চাপে ব্যারাজের ক্ষতি হচ্ছিল। এই কারণে উত্তর বঙ্গ ও দক্ষিণ বঙ্গের মধ্যে সংযোগের জন্য একটি নতুন সড়ক সেতুর প্রয়োজন দেখা দেয়।

প্রাক-নির্মাণ কাজ 
২০১৬ সালের অক্টোবরে কেন্দ্রীয় মন্ত্রীসভায় সেতুটি তৈরির ছাড়পত্র মেলে। দু’দফায় টেন্ডারের পর একটি বিদেশি সংস্থাকে কাজের বরাত দেওয়া হয় ২০১৮ সালের শুরুতে। ৪ টি লেনের এই সেতুটিতে দুটি পৃথক পথ রয়েছে। প্রতিটি পথ চওড়ায় ১২.৫ মিটার এবং মূল সেতুটি লম্বায় ২.৪৬৮ কিলোমিটার। দু’দিকে সংযোগ সড়ক আরও তিন কিলোমিটার দীর্ঘ। সেতুটির মোট ৫.৪৬৮ কিলোমিটার দীর্ঘ। এই সেতুতে কোনও রেলপথ থাকবে না।

নির্মাণ কাজ 
২০১৯ সালের জানুয়ারী মাসে নির্মাণ সংস্থা 'আরকেইসি প্রজেক্টস' সেতুটির নির্মাণ কাজ শুরু করে। গঙ্গার উত্তর তীরে মালদা জেলার লক্ষ্মীপুরের দিক থেকে এবং দক্ষিণ তীরে মুর্শিদাবাদ জেলার ফারাক্কার দিক থেকে সেতুর স্তম্ভ নির্মাণের জন্য কাজ শুরু হয়। ২০২০ সালের ফেব্রুয়ারি মাসে সেতুর ১ নং ও ২ নং স্তম্ভের উপরে সেতুর গার্ডার স্থাপনের সময়ে সেতুর স্তম্ভ ভেঙে পরে।

দুর্ঘটনা 
১৬ ফেব্রুয়ারি ২০২০ সালে, রবিবার সন্ধ্যায় নির্মীয়মাণ ফারাক্কা সেতুর ১ ও ২ নং স্তম্ভের মধ্যে গার্ডার স্থাপনের কাজ চলছিল। সে সময় সেতুর গার্ডার  ভেঙে পরে। দুর্ঘটনায় ১ প্রকৌশলী'সহ ২ জনের মৃত্যু হয়।  যদিও স্থানীয় কংগ্রেস বিধায়ক মইনুল হকের দাবি, দুর্ঘটনায় ৪ জনের মৃত্যু। আরও অনেকে আহত হয়েছেন বলে খবর। পুলিশ ও উদ্ধারকর্মীদের বিশাল বাহিনী ঘটনাস্থলে পৌঁছে মৃতদেহ ও আহতদের উদ্ধার করে।  প্রথম পর্যায়ে মোট সাত জন শ্রমিককে উদ্ধার করা হয় এবং আহত অবস্থায় তাঁদের মালদহ মেডিক্যাল কলেজ হাসপাতালে ভর্তি করা হয়।

দক্ষিণ ভারতের একটি সংস্থাকে এই সেতু নির্মাণের বরাদ দেওয়া হয়েছিল। নির্মাণ সংস্থার কোনও ত্রুটি ছিল কিনা তা তদন্ত করে দেখার কথা বলা হয়। নির্মাণের যে কাঁচামাল সরবরাহ হচ্ছিল, সেখানেও কোনও ত্রুটি থেকে গিয়েছিল কিনা, তা পরীক্ষা করে দেখার কথা বলে পুলিশ।

তথ্যসূত্র

বহিঃসংযোগ

পশ্চিমবঙ্গের সেতু
গঙ্গা অতিক্রমকারী সেতু
৬৫তম ফিল্মফেয়ার পুরস্কার

৬৫তম ফিল্মফেয়ার পুরস্কার দ্য টাইমস গ্রুপ কর্তৃক প্রদত্ত ফিল্মফেয়ার পুরস্কারের ৬৫তম আয়োজন, যা ২০১৯ সালের বলিউড চলচ্চিত্রে অবদানের স্বীকৃতিস্বরূপ প্রদান করা হয়। আয়োজনটি ২০২০ সালের ১৫ই ফেব্রুয়ারি গুয়াহাটিতে অনুষ্ঠিত হয় এবং পরের দিন কালারস টিভিতে প্রদর্শিত হয়। ছয় দশকে এইবারই প্রথম মুম্বইয়ের বাইরে ফিল্মফেয়ার পুরস্কারের আয়োজন অনুষ্ঠিত হয়। করণ জোহর ও ভিকি কৌশল এই অনুষ্ঠানের সঞ্চালনা করেন।

২০২০ সালের ২রা ফেব্রুয়ারি মুম্বইয়ে এই অনুষ্ঠানের পর্দা উন্মোচন করা হয়। অভিনেত্রী নেহা ধুপিয়া এই অনুষ্ঠানের সঞ্চালনায় কলাকুশলী ও স্বল্পদৈর্ঘ্য চলচ্চিত্রের জন্য বিজয়ীদের পুরস্কার প্রদান করা হয় ও জনপ্রিয় বিভাগসমূহের মনোনয়ন ঘোষণা করা হয়। গল্লি বয় সর্বাধিক ১৯টি মনোনয়ন লাভ করে। এরপর উরি: দ্য সার্জিক্যাল স্ট্রাইক ১৩টি, আর্টিকেল ১৫ ও সোনচিড়িয়া ১১টি করে মনোনয়ন লাভ করে।

গল্লি বয় শ্রেষ্ঠ চলচ্চিত্র, শ্রেষ্ঠ চলচ্চিত্র (জোয়া আখতার), শ্রেষ্ঠ অভিনেতা (রণবীর সিং), শ্রেষ্ঠ অভিনেত্রী (আলিয়া ভাট), শ্রেষ্ঠ পার্শ্ব অভিনেতা (সিদ্ধান্ত চতুর্বেদী), শ্রেষ্ঠ পার্শ্ব অভিনেত্রী (অমৃতা সুভাষ)-সহ সর্বাধিক ১৩টি পুরস্কার অর্জন করে। চলচ্চিত্রটি ১৩টি পুরস্কার জিতে ৫১তম ফিল্মফেয়ার পুরস্কারে ব্ল্যাক (২০০৫)-এর গড়া ১১টি পুরস্কার জয়ের রেকর্ড ভাঙ্গে। এছাড়া এটি ৪৪তম ফিল্মফেয়ার পুরস্কারে প্রাপ্ত কুছ কুছ হোতা হ্যায় (১৯৯৮)-এর পর দ্বিতীয় চলচ্চিত্র হিসেবে অভিনয়ের সকল বিভাগে পুরস্কার অর্জন করে।

অন্যান্য একাধিক পুরস্কার বিজয়ী চলচ্চিত্রের মধ্যে আর্টিকেল ১৫, ওয়ার ৩টি করে এবং কলঙ্ক ও সোনচিড়িয়া ২টি করে পুরস্কার অর্জন করে।

কামিনী কৌশল ৯২ বছর বয়সে কবির সিং চলচ্চিত্রের জন্য শ্রেষ্ঠ পার্শ্ব অভিনেত্রী বিভাগে মনোনয়ন পেয়ে ফিল্মফেয়ারের অভিনয় বিভাগে বয়োজ্যেষ্ঠ ব্যক্তি হিসেবে মনোনয়ন লাভের রেকর্ড গড়েন। কিন্তু তিনি গল্লি বয়-এর জন্য মনোনয়ন প্রাপ্ত অমৃতা সুভাষের কাছে পরাজিত হন।

বিজয়ী ও মনোনীতগণ

জনপ্রিয় পুরস্কার

সমালোচক পুরস্কার

বিশেষ পুরস্কার

কলাকুশলী পুরস্কার

স্বল্পদৈর্ঘ্য চলচ্চিত্রের পুরস্কার

তথ্যসূত্র

বহিঃসংযোগ
 Filmfare Official Website
 Filmfare Awards 2020

ফিল্মফেয়ার পুরস্কার
২০২০-এর ভারতীয় চলচ্চিত্র পুরস্কার
ইউসুফ হামদানি

আবু ইয়াকুব ইউসুফ হামদানি, ইউসুফ হামদানি নামেই বেশি পরিচিত (জন্ম: ১০৪৮ বা ১০৪৯/৪৪০ - অক্টোবর বা মার্চ ১১৪০/রবিউল আউয়াল বা রজব ৫৩৫ হিজরী), হলেন মধ্যযুগের একজন পারস্য সুফি ব্যক্তিত্ব। তিনি ছিলেন মধ্য এশীয় সুফি শিক্ষকদের মধ্যে প্রথম যারা নকশবন্দী তরিকার খাজেগান (আধ্যাত্মিক শিক্ষাগুরু) নামে পরিচিত। তার মাজারটি তুর্কমেনিস্তানের মার্ভে অবস্থিত।

জীবনী 

১০৪৯ সালে হামদানের কাছে বুজানজিড়ে জন্মগ্রহণ করা ইউসুফ আঠারো বছর বয়সে হামদান থেকে বাগদাদে চলে আসেন। তিনি তার সময়ের আধ্যাত্মিক শিক্ষাগুরু শায়খ ইব্রাহিম ইবনে আলী ইবনে ইউসুফ আল-ফেয়ারুজাবাদীর তত্ত্বাবধানে ফিকহের শাফিয়ী মাযহাব অধ্যয়ন করেন। তিনি বাগদাদে মহান আলেম আবু ইসহাক আশ-শিরাজি-র সাথে যোগ দিয়েছিলেন, যিনি তাকে তার অন্যান্য ছাত্রদের চেয়ে বেশি সম্মান করতেন যদিও তিনি ছিলেন সবচেয়ে ছোট। তবে তিনি তার শিক্ষকদের থেকে আলাদা হয়ে হানাফি মাযহাব মেনে চলেন।

ইবনে খলিকানের মতে, তিনি ধর্মীয় বিজ্ঞানচর্চা দিয়ে তার ধর্মীয় জীবন শুরু করেছিলেন, হাদিস ও ফিকহের সম্মানিত পণ্ডিত এবং বাগদাদে একজন জনপ্রিয় প্রচারক উভয়ই হয়েছিলেন। তিনি এতই মেধাবী একজন আইনশাস্ত্রবিদ ছিলেন যে তিনি সেই ক্ষেত্রের সকল আলেমের কাছে তার সময়ের মারজা হয়েছিলেন। তিনি ইসলামী জ্ঞানের কেন্দ্র বাগদাদ, ইসফাহান, বুখারা, সমরকন্দ, খোয়ারজম এবং সমগ্র মধ্য এশিয়া জুড়ে পরিচিত ছিলেন।

পরে তিনি এই সাধনা ত্যাগ করেন এবং নিবিড়ভাবে তপস্যাপূর্ণ জীবনযাত্রা অবলম্বন করে পূর্বে যাত্রা করেন, প্রথমে হেরাত এবং পরে মার্ভে বসতি স্থাপন করেন, যেখানে তার সমাধি এখনও বিদ্যমান বলে মনে করা হয়। তিনি একজন তপস্বী হয়ে ওঠেন এবং শায়খ আবু আলী আল-ফারমাধীর নির্দেশে নিয়মিত উপাসনা ও মুজাহাদায় (আধ্যাত্মিক লড়াই) নিযুক্ত হন। তিনি শায়খ আবদুল্লাহ খুওয়ানি এবং শায়খ হাসান সিমনানির সাথে যুক্ত ছিলেন। তিনি চারজন খলিফা বা উত্তরসূরিদের নাম রেখেছিলেন, একটি প্যাটার্ন যা খাজাগানের পরবর্তী প্রজন্মের জন্য পুনরাবৃত্তি হয়েছিল, যার মধ্যে অন্তর্ভুক্ত আহমদ ইয়াসাভী এবং খাজা আব্দুল খালিক গাজাদওয়ানি, নকশবন্দি সিলসিলার পরবর্তী সংযোগ।

গ্রন্থপঞ্জি 

 আবু ইয়াকুব ইউসুফ ইবনে আইয়্যাব ইবনে ইউসুফ ইবনে আল-হুসেন আল-হামাদানী Allah আল্লাহ তাঁর আত্মাকে পবিত্র করুন ; https://web.archive.org/web/20120303111446/http://www.naqshbandi.org/chain/9.htm

আরও দেখুন 

 নকশবন্দি তরিকা

১০৬২-এ জন্ম
১১৪০-এ মৃত্যু
ইরানি সুফি
হানাফী ব্যক্তি
মাতুরিদি ব্যক্তি
জন্মের সাল অজানা
সুফি শিক্ষক
১১শ শতাব্দীর আইনজ্ঞ
১২শ শতাব্দীর আইনজ্ঞ
নকশবন্দি তরিকা